jkorsvik/nowiki_second_scrape_merged huggingface dataset:
Zhiliklikken

Zhiliklikken (kinesisk: 直(隶)系军阀 pinyin: Zhí (Lì) Xì Jūn Fá) var en av flere gjensidig rivaliserende klikker eller fraksjoner som brøt ut fra Beiyanghæren under krigsherretiden tidlig i Republikken Kinas historie. Denne fragmenteringen fant sted etter at Yuan Shikai; han hadde vært den eneste som kunne holde Beiyanghæren samlet. Navnet er fra det område der klikken opprinnelig hadde sin maktbase, provinsen Zhili (nå Hebei). 
Denne klikken ble dannet av offiserer som mente seg diskriminert av statsminister Duan Qirui hva gjaldt posteringer og forfremmelser. De fylket seg om president Feng Guozhang som var nødt til å dele makten med Duans dominante Anhui-klikk i Beiyangregjeringen. Men de hadde ikke de sterkeste lojalitetsbånd seg imellom, og mange av dem sviktet eller forrådte andre klikkmedlemmer. 
Etter den konstitusjonelle beskyttelseskrig gikk de inn for en mykere linje. Etter Fengs naturlige død gikk lederskapet over til Cao Kun. Cao gikk seirende ut av Zhili-Anhui-krigen (1920), skjønt det skyldtes innsatsen til hans viktigste stedfortreder, Wu Peifu, som kan anses som Kinas dyktigste strateg på denne tiden. Relasjonene til  Fengtianklikken, som gav nominell støtte i kampen mot Anhuiklikken, forverret seg. Igjen klarte Wu å seire, nå i Første Zhili-Fengtian-krig (1922). Under de påfølgende to år gikk Zhiliklikken fra den ene seier til den andre, og det hele ble kronet med at Cao Kun ved bestikkelser klarte å bli valgt til Republikken Kinas president. Caos ambisjoner førte hans fiender sammen mot ham og sådde også splid i hans egen klikk. 
Zhiliklikken kunne antagelig ha klart å vinne Annen Zhili-Fengtian-krig (1924) og deretter klart å forene hele Kina, hadde det ikke vært for Feng Yuxiangs forræderi ved Beijingkuppet. Cao ble fengslet og lederskapet gikk over til Wu, som sammen med Sun Chuanfang maktet å kontrollere det sentrale Kina de neste to årene. 
Under Kuomintangs Nordekspedisjon gikk de inn i en fortvilt allianse med sine gamle fiender i Fengtianklikken, men ble likevel totalt knust. Zhiliklikken var den eneste av krigsherreklikkene som ble knust av Nordekspedisjonen alene. 
Klikken var sterkt antijapansk.  Vestmaktene var velvillig overfor den, men gav den ingen støtte – utover den som kom fra utenlandske forretningsinteresser som satte pris på klikkens antikommunisme og anti-fagforeningspolitikk i 1923.  Wu Peifu hadde til å begynne med søkt kommunistenes samarbeid for å bryte Kommunikasjonsklikkens strupetak på jernbanene, men skulle komme til å betrakte kommunistene som en større trussel, og gikk løs på dem og slo dem ned.
Rajko Mitić

Rajko Mitić (født 19. november 1922 i Bela Palanka, død 29. mars 2008 i Beograd) var en serbisk fotballspiller som deltok i de olympiske leker 1948 i London og 1952 i Helsingfors.
Mitić vant en olympisk sølvmedalje i fotball i Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Fire år senere, i Sommer-OL 1952 i Helsingfors, vant han sin andre olympiske sølvmedalje. Etter å ha beseiret Tyskland med 3-1 i semifinalen, tapte Jugoslavia finalen til Ungarn med 0-2.
Mitić spilte 59 landskamper og scoret 32 mål for Jugoslavia i perioden 1946–57.


== OL-medaljer ==
1948  London –  Sølv i fotball  Jugoslavia
1952  Helsingfors –  Sølv i fotball  Jugoslavia


== Referanser ==


== Eksterne lenker ==
(en) Rajko Mitić – Olympedia 
(en) Rajko Mitić – Sports-Reference (OL-resultater – arkivert) 
(en) Rajko Mitić – FIFA 
(en) Rajko Mitić – Transfermarkt 
(en) Rajko Mitić – Transfermarkt (manager) 
(en) Rajko Mitić – national-football-teams.com 
(en) Rajko Mitić – FootballDatabase.eu 
(en) Rajko Mitić – EU-Football.info 
(en) Rajko Mitić – FBref 
(en) Rajko Mitić spillerprofil på Eu-Football.info
(en) Rajko Mitić trenerprofil på Eu-Football.info
(en) Rajko Mitić spiller og trenerprofil på worldfootball.net
(en) Rajko Mitić spillerprofil på footballzz.com
(en) Rajko Mitić trenerprofil på footballzz.com
Dødens investeringer

Dødens investeringer er en kriminalroman av Kjell Ola Dahl.
Boka kom ut i 1993. Romanen var Kjell Ola Dahls litterære debut og den første i serien om politiførstebetjent Gunnarstranda og hans kompanjong Frank Frølich.Dødens investeringer er en kriminalroman med økonomisk kriminalitet som sentralt tema.Etter Dahls debut med Dødens investeringer fulgte en bølge av norsk kriminallitteratur hvor politiet var sentrale aktører, såkalte politiromaner.


== Handling ==
Dødens investeringer åpner med at en ung mann våkner sammen med en kvinne i hennes leilighet i en gård på Grünerløkka i Oslo. Kvinnen blir neste dag funnet drept og den unge mannen blir mistenkt. Når den unge mannen også blir funnet drept i sin leilighet må Gunnarstranda og Frølich gå bredere ut i sin etterforskning. De velger å fokusere på kvinnens arbeidsplass, et mykvareutviklingsfirma, og finner at hennes kolleger er svært tilbakeholdne med informasjon. Gunnarstranda og Frølich finner ut at selskapet har likviditetsproblemer og at det er noe merkelig med en emisjon selskapet har foretatt. Politimennene søker nå mot selskapets likviditet, forretningspraksis og den rollen som den drepte kvinnen har hatt på en forretningsreise.


== Referanser ==
Božo Broketa

Božo Broketa (født 4. desember 1922 i Dubrovnik, død 1985 i Dubrovnik) var en kroatisk fotballspiller som deltok i de olympiske leker 1948 i London.
Broketa vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Šoštarić var forsvarsspiller og spilte tre landskamper for Jugoslavia i perioden 1947–1948.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Božo Broketa – Olympedia 
(en) Božo Broketa – FIFA 
(en) Božo Broketa – Transfermarkt 
(en) Božo Broketa – national-football-teams.com 
(en) Božo Broketa – WorldFootball.net 
(en) Božo Broketa – Soccerway 
(en) Božo Broketa – EU-Football.info 
(en) Božo Broketa – FBref
Yuelu Shan

Yuelu Shan (岳麓山; pinyin: Yuèlǔ Shān) er et fjell på vestre bredd av elven  Xiang Jiang i Changsha i provinsen Hunan i Kina. Høyeste topp, Yunlu, er  300 meter høy. 
Yuelufjellet er et naturskjønt omrtåde. Her er også severdigheter og kulturminner som  Qingfengkløften, Aiwanpaviljonen, Lushantempelet, Yunlupalasset, Hvite Trane-kilden og Den flyvende sten.
Qingfengklæften ligger mellom Yueluakademiet og Lushantempelet. Her er Aiwanpaviljongen (en av det gamle Kinas fire berømte paviljonger), Shelitårnet, og gravmonumentene til Huang Xing (Huang Hsing) og Cai E (Tsai E).
Frane Matošić

Frane Matošić (født 25. november 1918 i Split, død 29. oktober i Split) var en kroatisk fotballspiller som deltok i de olympiske leker 1948 i London.
Matošić vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Matošić spilte seksten landskamper og scoret seks mål for Jugoslavia i perioden 1938–53.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Frane Matošić – Olympedia 
(en) Frane Matošić – Transfermarkt 
(en) Frane Matošić – Transfermarkt (manager) 
(en) Frane Matošić – national-football-teams.com 
(en) Frane Matošić – WorldFootball.net 
(en) Frane Matošić – EU-Football.info
Nana Hedin

Nana Ann-Helene Hedin Pranschke, mer kjent som bare Nana Hedin, NaNa eller Na Na (født 24. mai 1968 i Eskilstuna), er en svensk artist og sanger. Nana Hedin har under et par tiår jobbet sammen med musikkprodusentene Denniz Pop, Max Martin (Polar Prize 2016) och Kristian Lundin m.fl. i Cheiron-studion. Hedin har som korsanger eller frontsangerinne blant annet blitt benyttet av artister som Dr. Alban, Stakka Bo, E-Type, Britney Spears, Celine Dion, Ace of Base og en rekke svenske eurodancegrupper i 1990-åra.
Hedin og E-Type bidro med låten Paradise i Melodifestivalen 2004 og gikk til finale i Globen. På E-Types album Loud Pipes Save Lives, som kom samme år, medvirker Hedin på flere av sangene, men trass i at hun også å ha stilt opp på de tidligere skivene hans har ikke Hedin deltatt på seinere utgivelser fra E-Type. I Melodifestivalen 2005 stilte hun selv opp med bidraget «Wherever You Go». Første gangen hun deltok i Melodifestivalen var i 2000, da som korsanger med sangeren Guide. Hedin har også medvirket i Jonas Gardells oppsetninger, herunder En finstämd kväll med Jonas Gardell, I Mellanmjölkens Land, Livet og Väckelsemöte.
Hun deltok i september 2007 i den musikalske spørreleken DoobiDoo på SVT i par med Janne Loffe Carlsson, mot Ingela «Pling» Forsman i par med Jan Johansen. Hedin var dessuten med i musikkprogrammet Så ska det låta den 2. mai 2008. Musikalstjernen Fred Johansson var lagkamerat mot Sarah Dawn Finer og Patrik Isaksson.
I august 2009 fikk Hedin påvist kreft i tunga og begynte behandling, men det er usikkert om hun vil kunne synge igjen. I et intervju med den svenske avisa Aftonbladet fortalte hun at legene ville gått så langt som å fjerne hele tunga dersom hun ikke var artist. Hun fortalte også at hun hadde vansker med å klare seg økonomisk, men at hun fikk mye støtte fra Dr. Alban og Jonas Gardell.
Den 6. juni 2018 fikk Nana Hedin prisen "MVP - Most Valuable Person" på Denniz Pop Awards. Motiveringen lyder : "Sangeren Nana Hedin tildeles MVP-prisen for at hun bak kulissene har bidratt til at, med sin fantastisk stemme, har formet det klassiske Cheiron-soundet og dermed også bidratt til det svenske musikkunderet".


== Diskografi ==
«FAME 2000» (singel)
«It's Raining Men» (2004) (singel)
«Wherever You Go» (2005) (singel)


== TV-opptredener ==
Idrottsgalan (SVT) Jan. 2007
DoobiDoo (SVT) Sept. 2008
Så ska det låta (SVT) 02.05.2008


== Referanser ==


== Eksterne lenker ==
Offisielt nettsted 
(en) Nana Hedin på Internet Movie Database 
(en) Nana Hedin hos The Movie Database 
(en) Nana Hedin på Discogs 
(en) Nana Hedin på MusicBrainz 
Diskografi hos discogs.com
Stjepan Bobek

Stjepan Bobek (født 3. desember 1923 i Zagreb, død 22. august 2010 i Beograd i Serbia) var en kroatisk fotballspiller som deltok i de olympiske leker 1948 i London og 1952 i Helsingfors. Bobek spilte sekstitre landskamper og scoret trettiåtte mål (flest av alle) for Jugoslavia i perioden 1946–56.
Bobek vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6–1 over Luxembourg og i kvartfinalen beseiret de Tyrkia med 3–1 samme resultat som de vant med i semifinalen over Storbritannia. Finalen tapte de med 1–3 til Sverige.
Fire år senere, under Sommer-OL 1952 i Helsingfors, vant han sin andre olympiske sølvmedalje. Etter å ha beseiret Tyskland med 3-1 i semifinalen, tapte Jugoslavia finalen til Ungarn med 0–2.


== OL-medaljer ==
1948  London –  Sølv i fotball  Jugoslavia
1952  Helsingfors –  Sølv i fotball  Jugoslavia


== Referanser ==


== Eksterne lenker ==
(en) Stjepan Bobek – Olympedia 
(en) Stjepan Bobek – Sports-Reference (OL-resultater – arkivert) 
(en) Stjepan Bobek – FIFA 
(en) Stjepan Bobek – Transfermarkt 
(en) Stjepan Bobek – Transfermarkt (manager) 
(en) Stjepan Bobek – national-football-teams.com 
(en) Stjepan Bobek – WorldFootball.net 
(en) Stjepan Bobek – FootballDatabase.eu 
(en) Stjepan Bobek – EU-Football.info 
(en) Stjepan Bobek – FBref 
(en) Stjepan Bobek på Eu-Football.info
Guløyet aftendøgnflue

Guløyet aftendøgnflue (Procloeon bifidum) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.


== Utseende ==


=== Voksne (imago) ===
Kroppen er 6-7 millimeter lang og har en lys eller litt kremfarget oliven farge. Framvingene er trekantet og holdes rett opp og ut fra kroppen i hvile. Bakvingene er tilbakedannet (mangler). Lengst bak på bakkroppen er det to haletråder (cerci).


=== Nymfer/larver ===
Nymfene er mellom 6-7 millimeter lang. Den har tre haletråder som er like lange. Haletrådene er kortere enn kroppen og med mørke ringer. Den midterste haletråden har små korte hår ut til hver side. De to ytre haletrådene har bare små korte hår på innsiden. Det er sju par små enkle bladformede runde gjeller bokover på siden av bakkroppen. Labialpalpens (de korteste og nederste «munnføttene») ytre (tredje) ledd er innoverbøyd og har et avrundet indre hjørne.


== Levevis ==
Guløyet aftendøgnflue finnes i små bekker og større elver med rennende vann, men også i innsjøer. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år.
Guløyet aftendøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Smådøgnfluer / bekkedøgnfluer (Baetidae)
Guløyet aftendøgnflue Procloeon bifidum (Bengtsson, 1912)


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Guløyet aftendøgnflue i Encyclopedia of Life 
(en) Guløyet aftendøgnflue i Global Biodiversity Information Facility 
(no) Guløyet aftendøgnflue hos Artsdatabanken 
(sv) Guløyet aftendøgnflue hos Dyntaxa 
(en) Guløyet aftendøgnflue hos Fauna Europaea 
(en) Guløyet aftendøgnflue hos NCBI 
Procloeon bifidum – detaljert informasjon på Wikispecies 
Norsk Entomologisk forening
Yu (konge)

Yu (kinesisk: 禹, pinyin: Yǔ) er i kinesisk mytologi den første kongen av Xia-dynastiet. Han var sønn av Gun og far til Qi. 
Yu ble ifølge mytene født ut av sin døde fars mage i en drages skikkelse. 
Akkurat som sin far forsøkte Yu å kontrollere den storflommen som truet landet. Men til forskjell fra faren lyktes han i det, med bistand av Huang-Di. Med meget besvær klarte han å styre alle jordens vannveier. Han beseiret også en rekke monstre (bl.a. den nihodete slangen Xiangliu) og nedtegnet verdens geografi.
Plautdietsch

Plautdietsch, eller mennonittisk nedertysk, var opprinnelig en lavprøysisk dialekt av østnedertysk, med påvirkning fra nederlandsk. Det ble brakt til Amerika av mennonittiske innvandrere på 1700-tallet. Det snakkes i dag over store deler av det amerikanske kontinentet, særlig i Canada, samt i enkelte områder i Europa, men antallet brukere er fallende.
Noen mener at plautdietsch er et eget språk, mens andre mener det er en dialekt av nedertysk.
Ordet plautdietsch betyr «nedertysk».


== Eksterne lenker ==
Plautdietsch hos Ethnologue
Plautdietsch.ca – Plautdietsch-ressurser
Ordbok og grammatikk
Was ist Plautdietsch
Bibelen på svensk

Det finnes flere ulike oversettelser og utgaver av Bibelen på svensk. Utgaven Bibel 2000 avløste en kyrkobibel fra 1917.
Den eldste kjente tilhørte kong Magnus Eriksson. Den har dessverre gått tapt, og man vet ingen detaljer om den. Nedenfor følger et utvalg av de mest kjente utgavene på svensk.


== Offisielle svenske oversettelser og revisjoner. ==
Gustav Vasas bibel (1541)
Det nye testamentet kom ut i 1526
Gustav II Adolfs bibel (1618, nytrykk av Gustav Vasas bibel med tillegg av versinndelning m.m.)
Karl XIIs bibel (1703, revision av Gustav Vasas bibel)
1917 års kyrkobibel (1917)
Bibel 2000 (1999, offisiell oversettelse for de fleste svenske kristne samfunn)
NT 81 (1981, Det nye testamentet)
Tillägg till Gamla Testamentet (1986, Det gamle testamentets apokryfer)


== Andre svenske oversettelser ==


=== Svenske utgaver ===
(spesialutgaver, ofte med kommentarer)

Gezeliernas bibelverk utkom 1711-28. Kommentarer og korrigeringer av oversettelse utfra grundteksten.
Peter Fjellstedts Bibel, 8 utgaver til og med 1890, den første utgaven ble skrevet 1856-1861. Med kommentarer.
The Book, Bibel 2000 med tolkende fotografier.


=== Parafraser ===
(frie «oversettelse» som forsøker å tolke betydningen av teksten uten å følge den eksakt.)

Nya Levande Bibeln (De forente Bibelselskaper, Det nye testamentet, 2003)
Levande Bibeln (fra den engelske Living Bible, 1974-1977)
Barnens Bibel (fra nederlandsk)
Pekbibel av Lars Steiner


== Sammenligning ==


== Se også ==
Bibelen i Norge
Danske bibeloversettelser


== Referanser ==


== Eksterne lenker ==
Hele 1917-oversettelsen
Hele Folkbibeln
Hele Bibel 2000
Hele Levande Bibeln
Ratko Kacijan

Ratko Kacian (født 18. januar 1917 i Zadar, død 18. juni 1949 i Zagreb) var en kroatisk fotballspiller som deltok i de olympiske leker 1948 i London.
Kacian vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Kacian spilte ti landskamper og scoret et mål for Kroatia i perioden 1940–43 og en landskamp for Jugoslavia i 1946.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Ratko Kacijan – Olympedia 
(en) Ratko Kacijan – Transfermarkt 
(en) Ratko Kacijan – national-football-teams.com 
(en) Ratko Kacijan – WorldFootball.net 
(en) Ratko Kacijan – EU-Football.info 
(en) Ratko Kacijan – PlaymakerStats.com
Neil Patrick Harris

Neil Patrick Harris (født 15. juni 1973 i Albuquerque i New Mexico) er en amerikansk skuespiller. Han er kanskje best kjent som skjørtejegeren Barney Stinson i How I Met Your Mother, tittelrollen i Doogie Howser, MD og den fiktive versjonen av seg selv i Harold & Kumar-serien. I tillegg har han være stemmeskuespiller i filmene Smurfene og Smurfene 2. Han var også vert for den 63. Tony Awards 7. juni 2009, den 87. Oscar-utdelingen 22. februar 2015, og den 61. Primetime Emmy-utdelingen 20. september 2009.


== Oppvekst ==
Harris ble født i Albuquerque i New Mexico, og vokste opp i Ruidoso i New Mexico der foreldrene, Sheila og Ron, drev en restaurant. Det var hans eldre bror, Brian, som sporet Neil inn på skuespillerkarrieren da han overtalte ham til å bli audition til en skoleoppsetning av Trollmannen fra Oz i fjerde klasse. Han gikk på La Cueva High School i Albuquerque, og var aktiv når det gjaldt skuespill og musikaler der. Harris ble uteksaminert med svært gode karakterer («high honors») i 1991, noe han selv tilskrev at han hadde hatt privatlærer mens han var borte fra skolen for å spille inn film og TV-serier.


== Filmografi ==


== Familie ==
Harris er åpen homofil. Han er gift med David Burtka, og ved hjelp av surrogati har de blitt foreldre til en gutt og ei jente.


== Referanser ==


== Eksterne lenker ==
(en) Neil Patrick Harris på Internet Movie Database 
(sv) Neil Patrick Harris i Svensk Filmdatabas 
(da) Neil Patrick Harris på Filmdatabasen 
(da) Neil Patrick Harris på Scope 
(fr) Neil Patrick Harris på Allociné 
(en) Neil Patrick Harris på AllMovie 
(en) Neil Patrick Harris hos Rotten Tomatoes 
(en) Neil Patrick Harris hos The Movie Database 
(en) Neil Patrick Harris hos Internet Broadway Database 
(en) Neil Patrick Harris hos Behind The Voice Actors
Üstra Hannoversche Verkehrsbetriebe

Üstra Hannoversche Verkehrsbetriebe driver den offentlige kollektivtrafikken i Stor-Hannover som partner i Großraum-Verkehr Hannover (GVH).
Üstra Hannoversche Verkehrsbetriebe driver et stort nettverk av sporveislinjer som kjører både i tunneler og på gateplan. Nettet består av tolv linjer; linje 1, 2, 3, 4, 5, 6, 7, 8, 9, 10, 11 og 17, samt 3 ekstralinjer; 10, 16 og 18.
Sporveisnettet åpnet 19. mai 1893. Det er normalsporet (1435 mm).


== Eksterne lenker ==
Offisielle
üstra.de – offisielle nettsiden til üstra. (tysk)
wehmingen.de – Hannoversches Straßenbahn-Museum. (tysk)Private
Sporvognsreiser: Üstra Hannoversche Verkehrsbetriebe (dansk)
Straßenbahn Hannover (tysk)
Lagtingets kontrollkomité

Lagtingets kontrollkomité (færøysk: Landsstýrismálanevndin) er den fagkomiteen som behandler saker relaterte til kontroll av regjeringen samt konstitusjonelle spørsmål på Lagtinget på Færøyene. Kontrollkomiteen teller tre medlemmer.


== Medlemmer ==
Medlemmer i perioden 2011–2015:

Sirið Stenberg (T), formann
Joen Magnus Rasmussen  (FF), nestformann
Rósa Samuelsen  (SB)Varemedlemmer i perioden 2011–2015:

Elsebeth Mercedis Gunnleygsdóttur
Eivin Jacobsen
Høgni HoydalMedlemmer i perioden 2008–2011:

Jaspur Vang (SB), formann
Annita á Fríðriksmørk (T), nestformann
Andrias Petersen (JF)


== Formenn ==
1990–1994 Vilhelm Johannesen (JF)
1994–1995 Finnbogi Arge (SB)
1995–1998 Finnbogi Arge (Uavh.)
1998–2002 Edmund Joensen (SB)
2002–2004 Heini O. Heinesen (T)
2004–2008 Kári P. Højgaard (SF)
2008–2011 Jaspur Vang (SB)
2011–2015 Sirið Stenberg (T)


== Eksterne lenker ==
Komiteens nettside Arkivert 20. desember 2014 hos Wayback Machine.
Donau-Iller-Nahverkehrsverbund

Donau-Iller-Nahverkehrsverbund (DING) står for den offentlige kollektivtrafikken i Ulm, Biberach, og Neu-Ulm i Bayern. Selskapet ble opprettet 1. januar 2003 ved at 34 selskaper kom under DING. I 2005 fraktet DING 59,2 millioner mennesker. 


== Eksterne lenker ==
DING (tysk)
Sporvognsreiser: Ulm Arkivert 2. oktober 2009 hos Wayback Machine. (dansk)
Dampskibsselskabet Torm

Dampskibsselskabet Torm er en av verdens største transportører av raffinerte oljeprodukter, men selskapet står også for transport av tørrlast.
Rederiet ble grunnlagt i 1889 og eier i dag omkring 100 moderne skip, de fleste av dem i et poolsamarbeid. Selskapet opererer rundt om i hele verden, og har hovedkontor i Hellerup nord for København. Selskapet er notert på Københavns Fondsbørs og NASDAQ. Torm omsatte i 2008 for 1 184 millioner USD og oppnådde et resultat på 361 millioner USD.Administrerende direktør fra 2008 til 2010 var Mikael Skov. Han avløste Klaus Kjærulff som ble avskjediget efter kontovers med storaksjonær Gabriel Panayotides. Fra 1. april 2010 er Jacob Meldgaard administrerende direktør i rederiet, som har en samlet gjeld på 10 milliarder danske kroner.


== Referanser ==


== Eksterne lenker ==
Offisielt nettsted 
(en) Torm – kategori av bilder, video eller lyd på Commons